CELEX: 32016D0160
Language: lv
Date: 2016-02-05 00:00:00
Title: Komisijas Īstenošanas lēmums 2016/160 (2016. gada 5. februāris), par Toyota Motor Europe efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (Dokuments attiecas uz EEZ)

6.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 31/70
            
         KOMISIJAS ĪSTENOŠANAS LĒMUMS 2016/160
   (2016. gada 5. februāris),
   par Toyota Motor Europe efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   tā kā:
   
               (1)
            
            
               Ražotājs Toyota Motor Europe NV/SA (“pieteikuma iesniedzējs”) 2015. gada 15. aprīlī iesniedza pieteikumu par efektīvas ārējās apgaismes sistēmas ar gaismas diodēm (LED) apstiprināšanu par inovatīvu tehnoloģiju. Minētā pieteikuma pilnīgums tika vērtēts saskaņā ar Komisijas Īstenošanas regulas (ES) Nr. 725/2011 (2) 4. pantu. Komisija konstatēja, ka sākotnējā pieteikumā trūkst noteiktas būtiskas informācijas, un lūdza pieteikuma iesniedzēju iekļaut trūkstošo informāciju. Pieteikuma iesniedzējs prasīto informāciju sniedza 2015. gada 26. maijā. Pieteikumu atzina par pilnīgu, un termiņš, kurā Komisijai jānovērtē pieteikums, sākās nākamajā dienā pēc pilnīgās informācijas oficiālas saņemšanas, t. i., 2015. gada 27. maijā.
            
         
               (2)
            
            
               Pieteikums ir novērtēts saskaņā ar Regulas (EK) Nr. 443/2009 12. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 (“tehniskās norādes”, 2013. gada februāra redakcija) (3).
            
         
               (3)
            
            
               Pieteikums attiecas uz efektīvu ārējās apgaismes sistēmu, kurā ietilpst galvenie tuvās gaismas lukturi, galvenie tālās gaismas lukturi, priekšējie gabarīta lukturi, priekšējie miglas lukturi, pakaļējie miglas lukturi, priekšējie virzienrādītāji, pakaļējie virzienrādītāji, numura zīmes apgaismojuma lukturi un atpakaļgaitas lukturi, kas aprīkoti ar LED.
            
         
               (4)
            
            
               Komisija uzskata, ka pieteikumā sniegtā informācija apstiprina, ka ir izpildīti nosacījumi un kritēriji, kas minēti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā.
            
         
               (5)
            
            
               Pieteikuma iesniedzējs ir pierādījis, ka LED galvenajos tuvās gaismas lukturos, galvenajos tālās gaismas lukturos, priekšējos gabarīta lukturos, priekšējos miglas lukturos, pakaļējos miglas lukturos, priekšējos virzienrādītājos, pakaļējos virzienrādītājos, numura zīmes apgaismojuma lukturos un atpakaļgaitas lukturos ir izmantotas ne vairāk kā 3 % no atsauces gadā (2009. gadā) reģistrētajiem jaunajiem vieglajiem automobiļiem. Kā pamatojumu pieteikuma iesniedzējs norādīja tehniskās norādes, kurās sniegts ziņojuma par CLEPA LIGHT Sight Safety iniciatīvu kopsavilkums. Pieteikuma iesniedzējs ir izmantojis iepriekš noteiktas funkcijas un vidējotus datus atbilstoši vienkāršotajai pieejai, kas izklāstīta tehniskajās norādēs (2013. gada februāra redakcijā).
            
         
               (6)
            
            
               Pieteikuma iesniedzējs saskaņā ar tehniskajās norādēs aprakstīto vienkāršoto pieeju kā bāzes tehnoloģiju ir izmantojis halogēnspuldzes, lai pierādītu CO2 emisiju samazināšanas spēju, kas piemīt efektīvajai ārējās apgaismes sistēmai ar LED galvenajos tuvās gaismas lukturos, galvenajos tālās gaismas lukturos, priekšējos gabarīta lukturos, priekšējos miglas lukturos, pakaļējos miglas lukturos, priekšējos virzienrādītājos, pakaļējos virzienrādītājos, numura zīmes apgaismojuma lukturos un atpakaļgaitas lukturos.
            
         
               (7)
            
            
               Pieteikuma iesniedzējs pieteikumā ir izklāstījis CO2 emisiju samazinājumu testēšanas metodiku, kurā iekļautās formulas atbilst formulām, kas aprakstītas tehniskajās norādēs par vienkāršotu pieeju attiecībā uz apgaismes funkcijām. Komisija uzskata, ka testēšanas metodika nodrošinās testēšanas rezultātus, kas ir pārbaudāmi, atkārtojami un salīdzināmi, un ka tā spēj reālistiskā veidā ar pārliecinošu statistisko nozīmīgumu pierādīt inovatīvās tehnoloģijas priekšrocības CO2 emisiju ziņā saskaņā ar Īstenošanas regulas (ES) Nr. 725/2011 6. pantu.
            
         
               (8)
            
            
               Ņemot vērā iepriekš minēto, Komisija uzskata, ka pieteikuma iesniedzējs ir pietiekami pārliecinoši pierādījis, ka efektīva ārējās apgaismes sistēma, kurā ietilpst galvenie tuvās gaismas lukturi, galvenie tālās gaismas lukturi, priekšējie gabarīta lukturi, priekšējie miglas lukturi, pakaļējie miglas lukturi un numura zīmes apgaismojuma lukturi, ļauj samazināt emisijas vismaz par 1 g CO2/km. Tāpēc jāsecina, ka CO2 emisiju samazinājumu par vismaz 1 g CO2/km nodrošinātu arī tāda efektīva ārējās apgaismes sistēma, kurā ietilpst ne tikai minētie lukturi, bet arī priekšējie virzienrādītāji, pakaļējie virzienrādītāji un atpakaļgaitas lukturi, kas aprīkoti ar LED, vai cita atbilstoša minēto lukturu kombinācija.
            
         
               (9)
            
            
               Tā kā CO2 emisiju tipa apstiprinājuma testā, kas minēts Eiropas Parlamenta un Padomes Regulā (EK) Nr. 715/2007 (4) un Komisijas Regulā (EK) Nr. 692/2008 (5), nav nepieciešams aktivizēt apgaismes ierīces, Komisija piekrīt, ka attiecīgās ārējās apgaismes funkcijas nav ietvertas standarta testa ciklā.
            
         
               (10)
            
            
               Attiecīgo apgaismes funkciju aktivizēšana ir obligāta, lai nodrošinātu transportlīdzekļa drošu ekspluatāciju, tāpēc tā nav atkarīga no vadītāja izvēles. Pamatojoties uz minēto, Komisija uzskata, ka ražotājs būtu uzskatāms par atbildīgu par CO2 emisiju samazinājumu, ko nodrošina inovatīvās tehnoloģijas izmantošana.
            
         
               (11)
            
            
               Komisija konstatē, ka verifikācijas ziņojumu sagatavoja Transportlīdzekļu sertifikācijas aģentūra, kas ir neatkarīga un sertificēta struktūra, un ka ziņojumā ir apstiprināti pieteikumā izklāstītie konstatējumi.
            
         
               (12)
            
            
               Ņemot vērā iepriekš izklāstīto, Komisija uzskata, ka pret konkrētās inovatīvās tehnoloģijas apstiprināšanu iebildumi nebūtu jāceļ.
            
         
               (13)
            
            
               Visiem ražotājiem, kas vēlas samazināt vidējās īpatnējās CO2 emisijas, izmantojot CO2 emisiju samazinājumu, kuru dod ar šo īstenošanas lēmumu apstiprinātā inovatīvā tehnoloģija, un tādējādi sasniegt savu īpatnējo emisiju mērķi, saskaņā ar Īstenošanas regulas (ES) Nr. 725/2011 11. panta 1. punktu būtu jāatsaucas uz šo lēmumu savā pieteikumā par EK tipa apstiprinājuma sertifikāta saņemšanu attiecīgajiem transportlīdzekļiem.
            
         
               (14)
            
            
               Lai varētu noteikt vispārējo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (6) I, VIII un IX pielikumu lietojams attiecīgajos tipa apstiprinājuma dokumentos, būtu jānosaka individuālais kods, ar kuru apzīmēt inovatīvo tehnoloģiju, kas apstiprināta ar šo īstenošanas lēmumu,
            
         IR PIEŅĒMUSI ŠO LĒMUMU.
   1. pants
   1.   Efektīvā ārējās apgaismes sistēma, kurā ietilpst galvenie tuvās gaismas lukturi, galvenie tālās gaismas lukturi, priekšējie gabarīta lukturi, priekšējie miglas lukturi, pakaļējie miglas lukturi, priekšējie virzienrādītāji, pakaļējie virzienrādītāji, numura zīmes apgaismojuma lukturi un atpakaļgaitas lukturi, kas aprīkoti ar gaismas diodēm (LED), un kuru paredzēts izmantot M1 kategorijas transportlīdzekļos, tiek apstiprināta par inovatīvu tehnoloģiju Regulas (EK) Nr. 443/2009 12. panta nozīmē.
   2.   CO2 emisiju samazinājumu, ko panāk, izmantojot efektīvo ārējās apgaismes sistēmu, kurā ietilpst visas 1. punktā minētās apgaismes funkcijas vai atbilstoša to kombinācija, nosaka, izmantojot pielikumā noteikto metodiku.
   3.   Atsevišķais ekoinovācijas kods, kas jānorāda tipa apstiprinājuma dokumentācijā, kuru izmanto attiecībā uz inovatīvo tehnoloģiju, kas apstiprināta ar šo īstenošanas lēmumu, ir “15”.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 5. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 140, 5.6.2009., 1. lpp.
   
   
      (2)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem (OV L 194, 26.7.2011., 19. lpp.).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Eiropas Parlamenta un Padomes 2007. gada 20. jūnija Regula (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai (OV L 171, 29.6.2007., 1. lpp.).
   
      (5)  Komisijas 2008. gada 18. jūlija Regula (EK) Nr. 692/2008 ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      (6)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
   
      PIELIKUMS
      1.   Testēšanas metodika – ievads
      
      Lai noteiktu, cik lielu CO2 emisiju samazinājumu M1 kategorijas transportlīdzeklī var panākt, izmantojot efektīvo ārējās apgaismes sistēmu, kurā ietilpst visi ar gaismas diodēm (LED) aprīkoti galvenie tuvās gaismas lukturi, galvenie tālās gaismas lukturi, priekšējie gabarīta lukturi, priekšējie miglas lukturi, pakaļējie miglas lukturi, priekšējie virzienrādītāji, pakaļējie virzienrādītāji, numura zīmes apgaismojuma lukturi un atpakaļgaitas lukturi vai atbilstoša to kombinācija, ir jānosaka šādi elementi:
      
                  a)
               
               
                  testēšanas nosacījumi;
               
            
                  b)
               
               
                  testēšanas procedūra;
               
            
                  c)
               
               
                  formulas CO2 emisiju samazinājuma aprēķināšanai;
               
            
                  d)
               
               
                  formulas standartnovirzes aprēķināšanai;
               
            
                  e)
               
               
                  CO2 emisiju samazinājuma noteikšana sertifikācijai tipa apstiprinātajās iestādēs.
               
            2.   Testēšanas nosacījumi
      
      Piemēro prasības, kas paredzētas ANO/EEK Noteikumos Nr. 112 (1) par vienotiem noteikumiem, kas attiecas uz mehānisko transportlīdzekļu galveno lukturu apstiprināšanu, ja tie izstaro asimetrisku tuvo, tālo vai abas gaismas un ir aprīkoti ar kvēlspuldzēm un/vai gaismu izstarojošu diožu (LED) moduļiem. Lai noteiktu jaudas patēriņu, ir jāatsaucas uz Noteikumu Nr. 112 6.1.4. punktu un minēto noteikumu 10. pielikuma 3.2.1. un 3.2.2. punktu.
      3.   Testēšanas procedūra
      
      Mērījumi jāveic tā, kā parādīts attēlā. Izmanto šādas iekārtas:
      
                  —
               
               
                  barošanas bloku (t. i. regulējama sprieguma avotu),
               
            
                  —
               
               
                  divus digitālus multimetrus: vienu izmanto līdzstrāvas mērīšanai, otru – līdzstrāvas sprieguma mērīšanai. Testēšanas shēmā (attēlā) attēlots risinājums, kurā līdzstrāvas voltmetrs ir integrēts barošanas blokā.
               
            
         Testēšanas shēma
      
      Pavisam jāveic pieci strāvas stipruma mērījumi pie sprieguma 13,2 V katra veida apgaismes ierīcei, ko izmanto transportlīdzeklī, (t. i., galvenajiem tuvās gaismas lukturiem, galvenajiem tālās gaismas lukturiem, priekšējiem gabarīta lukturiem, priekšējiem miglas lukturiem, pakaļējiem miglas lukturiem, priekšējiem virzienrādītājiem, pakaļējiem virzienrādītājiem, numura zīmes apgaismojuma lukturiem un atpakaļgaitas lukturiem). LED modulim(-ļiem), ko vada gaismas avota elektroniskā vadības iekārta, mērījumus veic saskaņā ar pieteikuma iesniedzēja norādījumiem.
      Kā alternatīvu var veikt citus strāvas stipruma mērījumus pie citiem papildu spriegumiem. Ražotājam jāiesniedz tipa apstiprinātājiestādei pārbaudīta dokumentācija par nepieciešamību veikt šos citus mērījumus. Pavisam jāveic pieci strāvas stipruma mērījumi pie katra no šiem papildu spriegumiem.
      Precīzas iestatītās sprieguma vērtības un izmērītās strāvas stipruma vērtības ir jāreģistrē ar precizitāti līdz četriem cipariem aiz komata.
      4.   Formulas
      
      Lai noteiktu CO2 emisiju samazinājumu un to, vai ir ievērota robežvērtība 1 g CO2/km, ir jāveic šādas darbības:
      
                   
               
               
                  1. darbība: jaudas ietaupījuma aprēķināšana;
               
            
                   
               
               
                  2. darbība: CO2 emisiju samazinājumu aprēķināšana;
               
            
                   
               
               
                  3. darbība: kļūdas aprēķināšana CO2 emisiju samazinājumā;
               
            
                   
               
               
                  4. darbība: robežvērtības verificēšana.
               
            4.1.   Jaudas ietaupījuma aprēķināšana
      
      Izmantoto elektrisko jaudu katrā no pieciem mērījumiem aprēķina, iestatīto sprieguma vērtību reizinot ar izmērītās strāvas stiprumu. Ja LED lampām elektroenerģijas padevi nodrošina ar soļdzinēju vai elektronisku vadības ierīci, tad šo patērētāju elektrisko slodzi mērījumā vērā neņem. Iegūst piecas vērtības. Katra vērtība ir jāizsaka ar precizitāti līdz četriem cipariem aiz komata. Pēc tam aprēķina izmantotās elektriskās jaudas vidējo vērtību, kas ir minēto piecu vērtību summa, dalīta ar 5.
      Iegūstamo jaudas ietaupījumu aprēķina, izmantojot šādu formulu:
      
         1. formula
      
      ΔP = Pbaseline – Peco-innovation
      
      kur:
      
                  ΔP
               
               
                  jaudas ietaupījums [W];
               
            
                  Pbaseline
                  
               
               
                  bāzes tehnoloģijas jaudas patēriņš, kas norādīta 1. tabulā [W];
               
            
                  Peco-innovation
                  
               
               
                  ekoinovācijas izmantotās jaudas vidējā vērtība [W].
               
            
         1. tabula
      
      
         Dažādām bāzes tehnoloģijas apgaismes ierīcēm nepieciešamā jauda
      
      
                  Apgaismes ierīces veids
               
               
                  Kopējā elektriskā jauda [W]
               
            
                  Tuvās gaismas lukturis
               
               
                  137
               
            
                  Tālās gaismas lukturis
               
               
                  150
               
            
                  Priekšējais gabarīta lukturis
               
               
                  12
               
            
                  Numura zīmes apgaismojuma lukturis
               
               
                  12
               
            
                  Priekšējais miglas lukturis
               
               
                  124
               
            
                  Pakaļējais miglas lukturis
               
               
                  26
               
            
                  Priekšējais virzienrādītājs
               
               
                  13
               
            
                  Pakaļējais virzienrādītājs
               
               
                  13
               
            
                  Atpakaļgaitas lukturis
               
               
                  52
               
            4.2.   CO2 emisiju samazinājuma aprēķināšana
      
      Inovatīvās tehnoloģijas (efektīva ārējās apgaismes sistēma) kopējo CO2 emisiju samazinājumu aprēķina pēc 2., 3. un 4. formulas.
      Transportlīdzeklim ar benzīna dzinēju
      
         2. formula
      
      
         
      Transportlīdzeklim ar dīzeļdzinēju
      
         3. formula
      
      
         
      Transportlīdzeklim ar benzīna dzinēju un turbokompresoru
      
         4. formula
      
      
         
      Pēc šīm formulām aprēķina inovatīvās tehnoloģijas (efektīva ārējās apgaismes sistēma) kopējo CO2 emisiju samazinājumu, ko izsaka g CO2/km.
      Ievaddati 2., 3. un 4. formulai ir šādi:
      
                  ΔPj
                  
               
               
                  apgaismes ierīces j ietaupītā jauda (W), kas ir 1. darbības rezultāts;
               
            
                  UFj
                  
               
               
                  apgaismes ierīces j izmantošanas koeficients, kas norādīts 2. tabulā;
               
            
                  m
               
               
                  apgaismes ierīču veidu skaits inovatīvo tehnoloģiju kopumā;
               
            
                  v
               
               
                  
                     NEDC vidējais braukšanas ātrums, kas ir 33,58 km/h;
               
            
                  VPe – P
                  
               
               
                  efektīvās jaudas patēriņš transportlīdzekļiem ar benzīna dzinēju, kas ir 0,264 l/kWh;
               
            
                  VPe – D
                  
               
               
                  efektīvās jaudas patēriņš transportlīdzekļiem ar dīzeļdzinēju, kas ir 0,22 l/kWh;
               
            
                  VPe – PT
                  
               
               
                  efektīvās jaudas patēriņš transportlīdzekļiem ar benzīna dzinēju un turbokompresoru, kas ir 0,28 l/kWh;
               
            
                  ηA
                  
               
               
                  ģeneratora efektivitāte, kas ir 0,67;
               
            
                  CFP
                  
               
               
                  pārvēršanas koeficients benzīnam, kas ir 2 330 g CO2/l;
               
            
                  CFD
                  
               
               
                  pārvēršanas koeficients dīzeļdegvielai, kas ir 2 640 g CO2/l.
               
            
         2. tabula
      
      
         Dažādu apgaismes ierīču izmantošanas koeficients
      
      
                  Apgaismes ierīces veids
               
               
                  Izmantošanas koeficients UF
               
            
                  Tuvās gaismas lukturis
               
               
                  0,33
               
            
                  Tālās gaismas lukturis
               
               
                  0,03
               
            
                  Priekšējais gabarīta lukturis
               
               
                  0,36
               
            
                  Numura zīmes apgaismojuma lukturis
               
               
                  0,36
               
            
                  Priekšējais miglas lukturis
               
               
                  0,01
               
            
                  Pakaļējais miglas lukturis
               
               
                  0,01
               
            
                  Priekšējais virzienrādītājs
               
               
                  0,15
               
            
                  Pakaļējais virzienrādītājs
               
               
                  0,15
               
            
                  Atpakaļgaitas lukturis
               
               
                  0,01
               
            4.3.   Statistiskās kļūdas aprēķināšana CO2 emisiju samazinājumā
      
      Statistiskā kļūda CO2 emisiju samazinājumā ir jānosaka divos posmos. Pirmkārt, jaudas kļūdas vērtība ir jānosaka kā standarta novirze, kas līdzvērtīga ticamības intervālam 68 % ap vidējo vērtību.
      Šajā nolūkā izmanto 5. formulu.
      
         5. formula
      
      
         
      kur:
      
                  
                     
               
               
                  izlases vidējās vērtības standartnovirze [W];
               
            
                  xi
                  
               
               
                  izlases dati [W];
               
            
                  
                     
               
               
                  izlases datu vidējā vērtība [W];
               
            
                  n
               
               
                  novērojumu skaits izlasē: 5.
               
            Lai aprēķinātu CO2 emisiju samazinājuma kļūdu transportlīdzekļiem ar benzīna dzinēju, ar benzīna dzinēju un turbokompresoru un dīzeļdzinēju, izmanto 6. formulā izteikto kļūdas izplatīšanās likumu.
      
         6. formula
      
      
         
      kur:
      
                  
                     
               
               
                  kopējā CO2 emisiju samazinājuma standartnovirze [gCO2/km];
               
            
                  
                     
               
               
                  aprēķinātā CO2 emisiju samazinājuma ietekmējamība atkarībā no Pj;
               
            
                  
                     
               
               
                  
                      standartnovirze [W];
               
            
                  m
               
               
                  inovatīvo tehnoloģiju apgaismes ierīču veidu skaits kopumā.
               
            Ja 6. formulā ievieto 2. formulu, iegūst 7. formulu, pēc kuras aprēķina CO2 emisiju samazinājuma kļūdu transportlīdzekļiem ar benzīna dzinēju.
      
         7. formula
      
      
         
      Ja 6. formulā ievieto 3. formulu, iegūst 8. formulu, pēc kuras aprēķina CO2 emisiju samazinājuma kļūdu transportlīdzekļiem ar dīzeļdzinēju.
      
         8. formula
      
      
         
      Ja 6. formulā ievieto 4. formulu, iegūst 9. formulu, pēc kuras aprēķina CO2 emisiju samazinājuma kļūdu transportlīdzekļiem ar benzīna dzinēju un turbokompresoru.
      
         9. formula
      
      
         
      4.4.   Robežvērtības verificēšana
      
      Lai pierādītu, ka 1,0 g CO2/km robežvērtības pārsniegums ir statistiski nozīmīgs, izmanto 10. formulu.
      
         10. formula
      
      
         
      kur:
      
                  MT
               
               
                  minimālā robežvērtība [g CO2/km];
               
            
                  
                     
               
               
                  kopējais CO2 emisiju samazinājums [g CO2/km], kas jāizsaka ar precizitāti līdz četriem cipariem aiz komata;
               
            
                  
                     
               
               
                  kopējā CO2 emisiju samazinājuma [g CO2/km] standartnovirze, kas jāizsaka ar precizitāti līdz četriem cipariem aiz komata.
               
            Ja kopējais inovatīvās tehnoloģijas (efektīva ārējās apgaismes sistēma) CO2 emisiju samazinājums saskaņā ar aprēķiniem pēc 10. formulas ir mazāks par Īstenošanas regulas (ES) Nr. 725/2011 9. panta 1. punktā noteikto robežvērtību, piemēro minētās regulas 11. panta 2. punkta otro daļu.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 2013. gada 9. janvāris.